钦定古今图书集成/明伦汇编/官常典/第618卷 > 张谨
## 钦定古今图书集成/明伦汇编/官常典/第618卷 > 张谨

按《济南府志》：“谨字惟寅，长清人。以举人署应州学正，
征入预纂修《文皇帝实录》。录成，累陞刑科都给事中，
有敢言声。时交南叛逆，朝廷命遴选一人为守土之
官，遂以谨为思南知府，特赐敕书，兼提督军务。谨至，
赈恤穷困，招抚流民，单车诣垒，喻以天朝威福，酋皆
畏服，民以安堵。卒于官。”